«Bavariya» yarim himoyachisi Aren Robben Germaniya chempionati doirasida «Borussiya» M jamoasiga qarshi kechgan va 1:0 hisobidagi g‘alaba bilan yakunlangan o‘yinda murabbiydan norozi bo‘ldi. 85-daqiqada Karlo Anchelotti uni Renatu Sansheshga almashtirdi. Niderlandiyalik futbolchi esa maydon chiqqach namoyishkorona tarzda murabbiyning uzatgan qo‘lini urib yuborgan. «Tushunaman, u ranjigan. Futbolchiligimda men ham shunday edim. Yaxshi o‘ynab turganida murabbiy tomonidan maydondan olinsa, har qanday futbolchi ham norozi bo‘ladi», — degan Anchelotti.